তিনি খুব গতানুগতিক কিংবা সমকালীন হয়ে থাকতে চাননি। এই কথাটা স্পষ্টই বলা যায়, তিনি নবীনের ভেতরে, আগামীর ভেতরে নিজের ভাবনার একটা সচেতন অনুশীলন প্রত্যাশা করেন। নবীনের মধ্যে এই সম্ভাবনা পেলে তিনি খুশি হন। তারুণ্যের জন্য নবীনের জন্য তিনি ঘণ্টার পর ঘণ্টা সময় বরাদ্দ রাখেন। আমি কখনোই তারুণ্যের সঙ্গে কথা বলতে যতীন সরকারকে বিরক্ত হতে দেখিনি। তারুণ্যের ভিন্ন ভিন্ন জ্ঞানের প্রতি তাঁর শ্রদ্ধা আছে। তবে যুগে যুগে বর্তমান যে-জ্ঞান সে-জ্ঞানের প্রতি আস্থাবান তরুণকে তিনি চিৎকার করে শ্রদ্ধা ও অভিনন্দন জানান।